ROMANIA

JUDETUL NEAMT

COMUNA ION CREANGA

PRIMAR

**PROIECT DE HOTARARE**

**Nr . 42 din 30.04.2025**

**privind acordarea unui mandat special – ajustare tarife salubrizare Zona 2, jud. Neamț.**

 Analizând temeiurile juridice :

* art. 8, alin. (3) lit. k), art. 9, alin. (2) lit. d), art. 10 alin. (5) și ale art. 43, alin. (5) din Legea serviciilor comunitare de utilități publice nr. 51/2006 republicată, cu modificările și completările ulterioare;
* art. 6 alin. (1) lit. n) și alin. (3), art. 9 alin. (1) lit. c) și g), art. 13, art. 29 alin. (2), lit. c), art. 43-44, art. 45 alin. (2), (10) și (11), art. 47 alin. (1) și art. 51alin. (5) din Legea serviciului de salubrizare a localităților nr. 101/2006, republicată;
* art. 33 – 35 și art. 63-65 din Ordinul președintelui A.N.R.S.C. nr. 640/2022 privind aprobarea Normelor metodologice de stabilire, ajustare sau modificare a tarifelor pentru activitățile de salubrizare, precum și de calculare a tarifelor/taxelor distincte pentru gestionarea deșeurilor și a taxelor de salubrizare;
* art. 16 alin. (3) lit. e) și ale art. 17 alin. (2) lit. i) din Statutul Asociației de Dezvoltare Intercomunitară „ECONEAMȚ”;

 Ținând cont de prevederile :

-Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018;

-art. 16 alin. (3) lit. e) și ale art. 17 alin. (2) lit. i) , art. 20 alin. (4) și ale art. 16 alin. (3) lit. f) din Statutul Asociației de Dezvoltare Intercomunitară „ECONEAMȚ”;

-Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț nr. 159/1035/04.04.2018;

 Luând act de :

- Adresa ADI ,,ECONEAMT” nr. 418 din 25.04.2025 inregistrata sub nr. 4670 din 30.04.2025 la Primaria Ion Creanga ;

- Referatul de aprobare inregistrat la nr. 4671 din 30.04.2025 , întocmit de primarul comunei ;

- Raportul compartimentului de specialitate inregistrat la nr. 4672 din 30.04.2025 ;

- Avizul pentru legalitate,intocmit de secretarul general al UAT ,

- Avizele Comisiilor de specialitate ale Consiliului Local Ion Creangă;

 In temeiul dispozitiilor art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

 **Primarul comunei Ion Creanga, judetul Neamt ,**

**PROPUNE :**

 **Art. 1** Se acordă un mandat special reprezentantului Comunei Ion Creangă , să voteze, în Adunarea Generală a Asociației de Dezvoltare Intercomunitară „ECONEAMȚ”, pentru adoptarea proiectului de hotărâre **privind ajustarea tarifelor aferente** *Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț*, prin aplicarea IPC total de 107,30 (%) comunicat de Institutul Național de Statistică corespunzător perioadei octombrie 2023 – februarie 2025, în conformitate cu Anexa nr. 1, la prezenta.

-02-

 **Art. 2**. Se acordă un mandat special reprezentantului Comunei Ion Creanga , să voteze, în cadrul Adunării Generale a Asociației de Dezvoltare Intercomunitară „ECONEAMȚ”, pentru adoptarea proiectului de hotărâre privind aprobarea *Procedurii standard de acceptare a deșeurilor la instalațiile de tratare/depozite de deșeuri municipale și aplicarea tarifului pentru separarea incorectă a deșeurilor municipale-Zona 2 – Revizia 1*, în forma și conținutul prevăzut în Anexa nr. 2 care face parte integrantă din prezenta hotărâre.

 **Art. 3** Se abrogă prevederile H.C.L nr. 18 din 27.02.2025 privind acordarea unui mandate special- ajustare tarife salubrizare Zona 2, judetul Neamt

 **Art. 4** Secretarul general al UAT , va comunica prezenta, instituțiilor , autorităţilor şi persoanelor interesate.

INIȚIATOR

Primar : Dumitru – Dorin TABACARIU

**Anexa nr. 1**

**TARIFELE**

aferente ***Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț***

Ajustate prin aplicarea IPC total de 107,30 (%) comunicat de Institutul Național de Statistică corespunzător perioadei octombrie 2023 – februarie 2025,

**A. TARIFELE PENTRU ACTIVITĂȚILE DE SALUBRIZARE (fără TVA):**

**a. activitatea de colectare separată și transport separat al deșeurilor de hârtie, plastic, metal și sticlă din deșeurile municipale:**

**Tcs reciclabil**

**Mediul rural-poartă**

Tarif: 514,79 lei/tonă

Tarif utilizatori casnici: 2,99 lei/pers/lună

Tarif utilizatori non casnici: 180,18 lei/mc

**Mediul rural platformă/urban**

Tarif: 304,91 lei/tonă

Tarif utilizatori casnici din mediul rural: 1,77 lei/pers/lună

Tarif utilizatori casnici din mediul urban: 2,68 lei/pers/lună

Tarif utilizatori non casnici: 106,72 lei/mc

**b. activitatea de colectare separată și transport separat al deșeurilor reziduale, inclusiv a reziduurilor menajere si similare si altor deseuri colectate separat decat cele de hartie, metal, plastic si sticla, din deșeurile municipale**

**Tcs rezidual**

**Mediul rural-poartă**

Tarif: 428,52 lei lei/tonă

Tarif utilizatori casnici: 8,31 lei/pers/lună

Tarif utilizatori non casnici: 149,98 lei/mc

**Mediul rural platformă/urban**

Tarif: 287,94 lei lei/tonă

Tarif utilizatori casnici din mediul rural: 5,59 lei/pers/lună

Tarif utilizatori casnici din mediul urban: 8,41 lei/pers/lună

Tarif utilizatori non casnici: 100,78 lei/mc

**c. activitatea de sortare a deșeurilor de hârtie, metal, plastic și sticlă colectate separat**

**Ts sortare**

Tarif: 271,89 lei/tonă

Tarif utilizatori casnici din mediul rural: 1,58 lei/pers/lună

Tarif utilizatori casnici din mediul urban: 2,39 lei/pers/lună

Tarif utilizatori non casnici: 95,16 lei/mc

**d. activitatea de transfer a deșeurilor reziduale, inclusiv a reziduurilor menajere și similare și a altor deșeuri colectate separat decât cele de hârtie, metal, plastic și sticlă**

**Tt rezidual**

Tarif: 121,00 lei/tonă

Tarif utilizatori casnici din mediul rural: 2,35 lei/pers/lună

Tarif utilizatori casnici din mediul urban: 3,53 lei/pers/lună

Tarif utilizatori non casnici: 42,35 lei/mc

**e. gestionarea deșeurilor textile**

Conform prevederilor art. 6 alin (2) din Ordinul ANRSC 640/2022, tariful de gestionare a deșeurilor textile nu se ofertează și nu se fundamentează, costurile de operare, inclusiv cele de informare și conștientizare a populației, fiind acoperite prin tariful prevăzut la art. 5 alin (1) lit. a) pct. (ii) - (**Tcs rezidual**) din normele metodologice la Ordinul ANRSC 640/2022.

**B. TARIFELE DISTINCTE PENTRU GESTIONAREA DEȘEURILOR (fără TVA):**

**N.B. Aceste tarifele distincte nu se folosesc în relația cu utilizatorii serviciului de salubrizare decât pentru calculul tarifului/taxei penalizatoare și a taxei pentru utilizatorii fără contract, respectiv se folosesc în relația cu OIREP.**

**Tarif distinct Tr:**

786,7 lei/tonă (nu include TVA și nici costul de gestionare al refuzului de sortare)

**Tarife penalizatoare:**

Tarif penalizator pentru separarea incorectă a deșeurilor municipale: tarif rezidual + tarif transfer + 15% pentru nerespectarea colectării selective

Tcs rezidual rural + Tt rezidual rural: 549,52 lei lei/tonă + 15%

Tcs rezidual urban + Tt rezidual urban: 408,94 lei lei/tonă + 15%

**C. TARIFELE SAU TAXELE PLĂTITE DE UTILIZATORI:**

**a.** **în modalitatea de plată a contravalorii serviciului de salubrizare prin Tarif**: nu se calculează și nu se aprobă tarifele distincte pentru utilizatori pentru gestionarea fracțiunilor de deșeuri municipale colectate separat; facturarea se realizează conform prevederilor art. 50 din Legea nr. 101/2006 republicată;

**b.** **în modalitatea de plată a contravalorii serviciului de salubrizare prin Taxă**: autoritățile administrației publice locale ale unității/subdiviziunii administrativ-teritoriale calculează (cu sprijinul ADI) și aprobă taxa de salubrizare la nivelul sumei dintre taxa distinctă plătită de utilizatori pentru gestionarea deșeurilor de hârtie, metal, plastic și sticlă și taxa distinctă pentru gestionarea deșeurilor reziduale.

 **ROMÂNIA**

**JUDEŢUL NEAMŢ**

**PRIMARIA COMUNEI ION CREANGA**

**Nr. 4672 din 30.04.2025**

**REFERAT DE APROBARE**

 **al Proiectului de hotarare privind acordarea unui mandat special privind acordarea unui mandat special – ajustare tarife salubrizare Zona 2, jud. Neamț.**

 În aplicarea art. 43 alin. (6) din Legea nr. 101/2006 coroborate cu prevederile art. 6 alin. (3) din același act normativ și ale art. 10 alin (5) din Legea nr. 51/2006, ajustarea tarifelor se aprobă de către adunarea generală a Asociației în baza mandatului special acordat de unitățile administrativ-teritoriale membre, dispozițiile art. 45 alin. (11) din Legea nr. 101/2006 și art. 10 alin. (5^1) din Legea nr. 51/2006 aplicându-se în mod corespunzător.

 În temeiul art. 45 alin. (2) și (10) din Legea nr. 101/2006 a serviciului de salubrizare a localităților republicată, A.D.I. „ECONEAMȚ, prin adresa nr. 144/17.02.2025 a solicitat aprobarea proiectului de hotărâre privind acordarea unui mandat special reprezentantului legal al UAT pentru a vota, în adunarea generală a asociației, adoptarea unor hotărâri privind ajustarea tarifelor aferente Contractului de delegare nr. 159/1035/04.04.2018, Zona 2 jud. Neamț.

 Prin adresa nr. 418/25.04.2025 a ADI ECONEAMT si înregistrată la Primaria comunei Ion Creanga la nr. 4670 din 30.04.2025 ” prin care se solicita ajustarea tarifelor *Contractului de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 2, județul Neamț*, nr. 159/1035/04.04.2018,, inclusiv modificarea Procedurii standard de acceptare a desurilor la instalatiile de tratare/ depozite de deseuri municipale si aplicarea tarifului pentru separarea incorecta a deseurilor municipale , urmare a adresei cu nr. 1162/ 01.04.2025 a S.C. ROSSAL S.R.L. Roman, în calitate de delegat în cadrul *Contractului de delegare de mai sus* , care transmite o cerere privind ajustarea tarifelor componente ale activităților desfășurate de operator pe fluxul deșeurilor municipale.

Cererea mai sus menționată se întemeiază pe prevederile art. 33 din Ordinul Președintelui ANRSC nr. 640/2022 privind Normele metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, respectiv „*(3) ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli*.” **IPC total avut în vedere la fundamentarea cererii de ajustare a tarifelor este de** 107,30 (%)**, corespunzător perioadei** octombrie 2023 – februarie2025**, comunicat de Institutul național de Statistică** si se propune un tarif penalizator de +15% pentru nerespectarea colectării selective fata de + 50% cat a fost propus initial si aprobat de Consiliul Local prin H.C.L nr. 18 din 27.02.2025 .

 Potrivit prevederilor art. 33 alin. (1) din Ordinul Președintelui ANRSC nr. 640/2022, cu modificările și completările ulterioare, „*tarifele pentru activităţile specifice serviciului de salubrizare se ajustează periodic, la cererea operatorilor, la un interval de minimum 3 luni, cel mult până la nivelul rezultat din aplicarea coeficientului de indexare cu evoluţia indicelui preţului de consum total, calculat pentru perioada cuprinsă între luna de referinţă corespunzătoare precedentei aprobări şi luna celui mai recent indice publicat de Institutul Naţional de Statistică la data solicitării, fără a se modifica cantitatea, volumul sau, după caz, suprafaţa programată avută în vedere la fundamentarea anterioară*.” Potrivit alin. (4) din articolul mai sus citat, „*în hotărârea/decizia de aprobare a ajustării tarifelor se menţionează nivelul tarifelor ajustate, precum şi perioada luată în calcul la determinarea indicelui preţului de consum total, cuprinsă între luna de referinţă care a stat la baza stabilirii sau ajustării/modificării precedente şi luna până la care se calculează ajustarea ..*.”

 Prevederile Secţiunii a 2-a Modul de stabilire, ajustare sau modificare a tarifelor pentru activităţile de salubrizare din Capitolul VI Politica tarifară în domeniul gestionării deșeurilor municipale din Legea nr. 101/2006 a serviciului de salubrizare a localităților republicată sunt aplicabile.

 Potrivit dispozițiilor art. 45 și urm. din Legea nr. 101/2006 a serviciului de salubrizare a localităților republicată, în situația delegării serviciilor de salubrizare prin intermediul ADI, proiectul de hotărâre privind aprobarea tarifului/tarifelor se inițiază de către președintele asociației de dezvoltare intercomunitară, în termen de maximum 5 zile lucrătoare de la data depunerii documentației de aprobare a tarifului/tarifelor. Ulterior, proiectul de hotărâre însoțit de referatul de aprobare și de alte documente de prezentare și de motivare se transmite de președintele asociației de dezvoltare intercomunitară aparatului tehnic în vederea analizării și întocmirii rapoartelor de specialitate, precum și comisiilor de specialitate ale autorității deliberative în vederea dezbaterii și întocmirii avizelor cu caracter consultativ.

 Neîncadrarea în termenele stipulate în Secțiunea a 3-a a Capitolului VI din Legea nr. 101/2006 republicată conduce, după caz, fie la adoptarea tacită a documentelor (avize, hotărâri privind mandatele speciale), fie la transmiterea solicitării de aprobare a ajustării a tarifelor către ANRSC.

 Conform art. 45 alin. (2) din legea nr. 101/2006, republicată, „*cererile de aprobare a tarifelor se soluţionează numai prin hotărâre adoptată ... de către adunarea generală a asociaţiei de dezvoltare intercomunitară, pe baza mandatului special primit de la unităţile/subdiviziunile administrativ-teritoriale membre.* *Autoritatea executivă a unităţii/subdiviziunii administrativ-teritoriale sau, după caz, consiliul director al asociaţiei de dezvoltare intercomunitară nu are dreptul să respingă sau să refuze, în mod unilateral, cererea de aprobare a tarifelor*.”

 Având în vedere cele menționate mai sus, considerăm oportună inițierea unui proiect de hotărâre privind acordarea mandatului special necesar ajustării tarifelor aferente Contractului de delegare nr. 159/1035/04.04.2018, Zona 2 jud. Neamț, în forma anexată.

PRIMAR,

Dumitru- Dorin TABACARIU

 **ROMÂNIA**

**JUDEŢUL NEAMŢ**

**PRIMARIA COMUNEI ION CREANGA**

**Nr. 4672 din 30.04.2025**

**RAPORT DE SPECIALITATE**

**La Proiectul de hotarare privind acordarea unui mandat special privind acordarea unui mandat special – ajustare tarife salubrizare Zona 2, jud. Neamț.**

 In conformitate cu prevederile art. 33 din Ordinului Președintelui ANRSC nr. 640/2022, privind Normele metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, respectiv „*(3) ajustarea tarifului se face prin aplicarea coeficientului de indexare cu evoluţia indicelui preţului de consum total (IPC total) la total cheltuieli de exploatare, fără a fi necesară fundamentarea elementelor de cheltuieli*.” **IPC total avut în vedere la fundamentarea cererii de ajustare a tarifelor este de** 107,30 (%)**,** corespunzător perioadeioctombrie 2023 – februarie 2025**, comunicat de Institutul național de Statistică**.

 Operatorul Zonei 2, S.C. ROSSAL S.R.L. a transmis prin adresa nr. 1162/01.04.2025 solicitarea de ajustare a tarifelor pentru utilizatorii din Zona 2, județul Neamț cu indicele 1,073, urmare a creșterii indicelui prețului de consum total pe economie, pentru perioada octombrie 2023 – februarie 2025, comunicat de Institutul Național de Statistică.

 Tarifele actuale și tarifele propuse de operator sunt următoarele (**fără TVA**) :

a) Tarife pentru utilizatorii casnicidin **mediul rural**

**Actual :**

 Reciclabil colectare 284,17 lei/tonă//1,65 lei/pers/lună( colectare la platformă)

 sortare 253,39 lei/tonă//1,47 lei/pers/lună

 Reciclabil colectare 479,77 lei/tonă//2,78 lei/pers/lună(colectare din poartă în poartă)

 sortare 253,39 lei/tonă//1,47 lei/pers/lună

**Propus:**

 Reciclabil colectare 304,91 lei/tonă//1,77 lei/pers/lună( colectare la platformă)

 sortare 271,89 lei/tonă//1,58 lei/pers/lună

 Reciclabil colectare 514,79 lei/tonă//2,99 lei/pers/lună(colectare din poartă în poartă)

 sortare 271,89 lei/tonă//1,58 lei/pers/lună

 **Actual :**

 Rezidual colectare 269,04 lei/tonă//5,22 lei/pers/lună( colectare la platformă)

 transfer 112,94 lei/tonă//2,19 lei/pers/lună

 Rezidual colectare 400,06 lei/tonă//7,76 lei/pers/lună(colectare din poartă în poartă)

 transfer 112,94 lei/tonă//2,19 lei/pers/lună

 **Propus:**

 Rezidual colectare 287,94 lei/tonă//5,59 lei/pers/lună( colectare la platformă)

 transfer 121,00 lei/tonă//2,35 lei/pers/lună

 Rezidual colectare 428,52 lei/tonă//8,31 lei/pers/lună(colectare din poartă în poartă)

 transfer 121,00 lei/tonă//2,35 lei/pers/lună

 **Tarif total Reciclabil+Rezidual (lei/persoană/lună):**

 11,29 lei/pers/lună(colectare la platforma)

 15,23 lei/pers/lună(colectare din poartă în poartă)

 **Penalizare:+15% pentru nerespectarea colectării selective**

b) Tarife pentru utilizatorii casnicidin **mediul urban**

**Actual:**

 Reciclabil colectare 284,17 lei/tonă//2,50 lei/pers/lună( colectare la platformă/la poarta)

 sortare 253,39 lei/tonă//2,23 lei/pers/lună

**Propus :**

Reciclabil colectare 304,91 lei/tonă//2,68 lei/pers/lună( colectare la platformă/la poarta)

 sortare 271,89 lei/tonă//2,39 lei/pers/lună

**Actual:**

 Rezidual colectare 269,04 lei/tonă//7,86 lei/pers/lună( colectare la platformă/la poarta)

 transfer 112,94 lei/tonă//3,30 lei/pers/lună

**Propus :**

 Rezidual colectare 287,94 lei/tonă//8,41 lei/pers/lună( colectare la platformă/la poarta)

 transfer 121,00 lei/tonă//3,53 lei/pers/lună

 **Tarif total Reciclabil+Rezidual (lei/persoană/lună):**

 17,01 lei/pers/luna( colectare la platformă/la poartă)

 **Penalizare : +15% pentru nerespectarea colectării selective**

c) Tarife pentru utilizatorii **non-casnici**

**Actual :**

Reciclabil colectare 284,17 lei/tonă// 99,46 lei/mc (colectare urban/colectare la platformă rural)

 sortare 253,39 lei//88,69 lei/mc

 Reciclabil colectare 479,77 lei/tonă//167,92 lei/mc(colectare din poartă în poartă în rural)

 sortare 253,39 lei//88,69 lei/mc

**Propus :**

 Reciclabil colectare 304,91 lei/tonă// 106,72 lei/mc( colectare urban/colectare la platformă rural)

 sortare 271,89 lei//95,16 lei/mc

Reciclabil colectare 514,79 lei/tonă//180,18 lei/mc(colectare din poartă în poartă în rural)

 sortare 271,89 lei//95,16 lei/mc

**Actual :**

Rezidual colectare 269,04 lei/tonă// 94,17 lei/mc (colectare urban/colectare la platformă rural)

 transfer 112,94 lei//39,53 lei/mc

 Rezidual colectare 400,06 lei/tonă//140,02 lei/mc (colectare din poartă în poartă în rural)

 transfer 112,94 lei//39,53 lei/mc

**Propus :**

 Rezidual colectare 287,94 lei/tonă// 100,78 lei/mc (colectare urban/colectare la platformă rural)

 transfer 121,00 lei//42,35 lei/mc

 Rezidual colectare 428,52 lei/tonă//149,98 lei/mc (colectare din poartă în poartă în rural)

 transfer 121,00 lei//39,53 lei/mc

**Tarif gestionare deșeuri textile**

Având in vedere prevederile art. 2 alin. (5) lit. d), art. 6 alin.(1) lit. h) și alin. (3), art. 12 alin. (3), art. 13, art. 26 alin. (4), art. 31 alin. (2) și art. 33 alin. (4) din Legea serviciului de salubrizare a localităților nr. 101/2006 prin care autoritățile administrației publice locale ale unităților administrativ teritoriale au obligația să implementeze, începând cu data de 01.01.2025, **colectarea separată a deșeurilor textile și modificarea în mod corespunzător a contractului de delegare de** **pe Zona 2,** tariful pe care operatorul urmează să îl aplice pentru gestionarea fracției de deșeuri textile va fi în conformitate cu prevederile art. 6 alin (2) din Ordinul ANRSC 640/2022 și anume Tcs rezidual.

**Tarifele nu includ cheltuielile cu contribuția pentru economia circulară și cheltuielile cu depozitarea la depozitul conform Girov**

Solicitarea de ajustare a tarifelor este însoțită de fisele de fundamentare ale tarifelor pe elementele de cheltuieli

 Prin urmare, se propune aprobării noile tarife propuse în cu modificările generate de indicele prețului de consum total pe economie comunicat de Institutul național de Statistică, in valoare de IPC total (107,3%), conform proiectului de hotarare privind acordarea unui mandat special privind acordarea unui mandat special – ajustare tarife salubrizare Zona 2, jud. Neamț, in forma si continutul prezentat de initiator

INTOCMIT

CONSILIER

Mariana TRIȘCĂU

**AVIZ**

**privind avizul de legalitate**  **la proiectul de hotărâre privind acordarea unui mandat special privind acordarea unui mandat special – ajustare tarife salubrizare Zona 2, jud. Neamț,**

 În conformitate cu prevederile art.243 alin.(1) lit.”a” din O.U.G nr.57/ 2019 privind Codul administrativ , înaintez consiliului local prezentul aviz.

 Analizând proiectul de hotărâre inițiat de primarul comunei Ion Creanga , am constatat că sunt îndeplinite condiţiile de fond și de formă ale proiectului de hotărâre :

* S-au respectat normele de tehnică legislativă pentru elaborarea proiectului de hotărâre, respectiv prevederile Legii nr.24/2000, republicată, cu modificările şi completările ulterioare ;
* Este iniţiat de dl. primar, conf.art. 136 alin.(1) din O.U.G nr.57/ 2019 privind Codul administrativ ,

 Este elaborat conform : art. 5 lit „k”, art. 129 alin.(2) lit „b”, alin.(7) lit. „n” , art. 139 alin.(1) , art. 140 alin.(1) , precum si ale art. 196 alin.(1) lit. „a”din Codul administrativ aprobat prin Ordonanta de Urgenta a Guvernului nr. 57 din 03.07.2019, cu modificarile si completarile ulterioare :

 Tinând cont ca proiectul de hotărâre, este insotit de referatul de aprobare al primarului comunei si de raportul compartimentului de specialitate , consider că sunt îndeplinite condiţiile şi avizez favorabil proiectul de hotărâre privind acordarea unui mandat special reprezentantului Comunei Ion Creanga , să voteze, în Adunarea Generală a Asociației de Dezvoltare Intercomunitară „ECONEAMȚ”, pentru adoptarea proiectului de hotărâre privind acordarea unui mandat special privind acordarea unui mandat special – ajustare tarife salubrizare Zona 2, jud. Neamț,

Ion Creanga , la data de 30.04.2025

 SECRETAR GENERAL U.A.T.

Mihaela Niță